Vitenskapsåret 1680

Vitenskapsåret 1680 er en oversikt over hendelser, prisvinnere, fødte og avdøde personer med tilknytning til vitenskap i 1680.

Astronomi
 14. november - 1680-årets store komet blir observert av Gottfried Kirch; den første kometen oppdaget ved hjelp av teleskop.

Geografi
 Første utgave av A new map of New England, New York, New Iarsey, Pensilvania, Maryland and Virginia, trykket av Robert Morden og Phillip Lea (utgivelsen ble fullført i 1699). Dessuyen, av Morden alene, kart over Tyskland. London.

Fysikk
 Edme Mariotte får utgitt avhandlingen «De la nature des couleurs» (Om fargers vesen). Paris.
 8. juli - Robert Hooke observerer bølgemønstre ved vibrasjon i glassplater.

Botanikk
 Robert Morison får utgitt «Plantarum Historiae Universalis Oxoniensis, Pars Secunda, seu Herbarum Distributio Nova per Tabulas Cognationis et Affinitatis ex Libro Naturae observata et detecta» (Oxfords universelle palntehistorie, andre del, dvs. systematisering av plantene i tabeller med slektskap og likheter), der han anvender taksonomi.

Fysiologi
 Posthum utgivelse av verket De motu animalium av Giovanni Alfonso Borelli, første del. 
 «Physiologia kircheriana experimentalis, qua… naturalium rerum scientia per experimenta physica, mathematica, medica, chymica, musica, magnetica, mechanica comprobatur atque stabilitur» (Kirchers eksperimentelle fysiologi), etter tekster av Athanasius Kircher, samlet av en elev, Jean-Étienne Kestler.

Fødsler
 John Colson (død 1760), engelsk matematiker.
 John Machin (død 1751), engelsk matematiker.

Dødsfall
 17. februar - Jan Swammerdam (født 1637), nedlandsk naturhistoriker.
 30. september - Johann Grueber (født 1623), østerriksk astronom og oppdagelsesreisende.
 27. november - Athanasius Kircher (født 1601), tysk orientalist.

Referanser

Se også